**Cyfarfodydd Tiwtoriaid**

**11 Ionawr 2021** (16 yn bresennol)

|  |
| --- |
| **Newyddion o’r Ganolfan** |
| Dangoswyd atodiadau Cymraeg yn y Cartref ar y Safle Rhyngweithiol: <https://dysgucymraeg.cymru/tiwtoriaid/banc-adnoddau> - atodiadau Cymraeg yn y Cartref.Nodwyd y bydd cwrs rhithiol i deuluoedd – Llangrannog Dros Nos – ar Chwefror 19 +20. Bydd y cwrs am ddim ond gofynnir am gyfraniadau ar gyfer yr Urdd trwy gyfrwng tudalen Just Giving.Cyrsiau Canolradd ac Uwch 3. Mae Canolradd y De ac Uwch 3 ar gael ar y Safle Rhyngweithiol. Y mae Canolradd y Gogledd yn dal i gael ei ddylunio ond gellir darparu copïau o unedau unigol yn ôl y galw. Dylai copïau caled o Ganolradd y De ac Uwch 3 gyrraedd y Cyngor Llyfrau i’w dosbarthu erbyn 22 Ionawr. (Y mae oedi wedi bod oherwydd absenoldeb yn sgil COVID-19 yn ffatri’r argraffwyr.) |
| **Mireinio Mynediad** |
| Rhannwyd yn bedwar grŵp i ystyried sut y gellid gwella’r adrannau Help Llaw yn y cwrs Mynediad wrth fireinio. Cafwyd adborth adeiladol iawn ar ddeuddeg uned gyntaf y cwrs a bydd yr awgrymiadau’n cael eu hymgorffori. |
| Cyfarfod nesaf: 25 Ionawr am 2pm.  |